Държавен вестник, бр. 48, 2020 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  48
МИНИСТЕРСТВА  
И ДРУГИ ВЕДОМСТВА
МИНИСТЕРСТВО 
НА ВЪТРЕШНИТЕ РАБОТИ
СПОРАЗУМЕНИЕ
между правителството на Република България 
и правителството на Черна гора за полицейско 
сътрудничество
(Утвърдено с Решение № 39 от 21 януари 
2011 г. на Министерския съвет. В сила от  
8 ноември 2019 г.) 
Правителството на Република България 
и правителството на Черна гора, наричани 
по-нататък „Страните“,
водени от желанието да засилят двустран-
ните отношения и да задълбочат полицейското 
сътрудничество, 
отчитайки важността на полицейското 
сътрудничество за защитата на националната 
сигурност и обществения ред, 
в стремежа си все повече да активизират и 
усъвършенстват полицейското сътрудничество,
водени от желанието да противодействат 
ефективно на трансграничната престъпност,
зачитайки целите и принципите на меж-
дународноправните споразумения, които са 
ратифицирани от държавите на Страните, 
както и резолюциите на Организацията на 
обединените нации и нейните специализирани 
организации в сферата на противодействие 
на престъпността,
вземайки предвид разпоредбите на Кон-
венцията за полицейско сътрудничество в 
Югоизточна Европа, наричана по-нататък 
„Конвенцията“, както и националните зако-
нодателства на Страните, и
по-специално на основание член 34, пара-
граф 1 от Конвенцията за полицейско сътруд-
ничество в Югоизточна Европа,
се споразумяха за следното:
Г л а в а  І
ОБЩИ РАЗПОРЕДБИ
Член 1
Цел 
Целта на настоящото Споразумение е 
укрепване на сътрудничеството между Стра-
ните при предотвратяване на заплахите за 
обществения ред и сигурността и в борбата 
с престъпността. 
Член 2
Компетентни органи
(1) Компетентните органи на Страните за 
изпълнение на настоящото Споразу-
мение са: 
от страна на правителството на Репу-
блика България:
 – министърът на вътрешните работи и 
упълномощени от него лица;
от страна на правителството на Черна 
гора:
 – министърът на вътрешните работи и 
държавната администрация и упъл-
номощени от него лица.
(2) Страните взаимно се информират от-
носно промените в състава на техните 
компетентни органи.
(3) В рамките на своите правомощия 
компетентните органи си сътрудничат 
пряко и договарят специфични форми 
на сътрудничество и средства за кому-
никация.
Член 3
Области на сътрудничество
(1) В съответствие с националното си зако-
нодателство Страните си сътрудничат в 
предотвратяването и разкриването на:
1. терористични актове;
2. организирана престъпност;
3. незаконен трафик на наркотични 
вещества и прекурсори;
4. нелегална миграция – нелегално 
транспортиране на хора през държав-
ната граница, нелегално пребиваване 
на лица, нарушаване на паспортния 
и визовия режим;
5. трафик на хора;
6. престъпления срещу живота, здраве-
то, свободата на личността и срещу 
човешкото достойнство;
7. престъпления срещу собствеността;
8. отвличане с цел откуп; 
9. изнудване; 
10. незаконно производство, трафик и 
притежаване на взривни вещества, 
огнестрелни оръжия и боеприпаси, 
химически, биологични, ядрени и 
радиоактивни материали, стоки и 
технологии с възможна двойна упо-
треба, военни материали, оборудване 
и компоненти, както и други мате-
риали и оборудване, които могат 
да бъдат използвани за оръжия за 
масово унищожение, и други общо-
опасни средства;
11. незаконно отнемане и нелегален тра-
фик на моторни превозни средства, 
измама и използване на подправени 
документи за тази цел; 
12. контрабанда на стоки; 
13. престъпления, свързани с между-
народна търговия и икономически 
обмен;